**MESTNEMU SVETU**

**MESTNE OBČINE SLOVENJ GRADEC**

ZADEVA: **OSNUTEK ODLOKA O SPREMEMBAH IN DOPOLNITVAH ODLOKA O USTANOVITVI SKUPNE OBČINSKE UPRAVE »ORGAN SKUPNE OBČINSKE UPRAVE KOROŠKE«**

**PREDLAGATELJ:** Tilen Klugler, Župan Mestne občine Slovenj Gradec.

**POROČEVALEC:** Andrej Erjavec, podsekretar za pravne naloge.

**PRAVNA PODLAGA:** 26. člena Zakona o financiranju občin (Uradni list RS, št.  [123/06](http://www.uradni-list.si/1/objava.jsp?sop=2006-01-5268),  [57/08](http://www.uradni-list.si/1/objava.jsp?sop=2008-01-2416),  [36/11](http://www.uradni-list.si/1/objava.jsp?sop=2011-01-1805),  [14/15](http://www.uradni-list.si/1/objava.jsp?sop=2015-01-0505) – ZUUJFO, [71/17](http://www.uradni-list.si/1/objava.jsp?sop=2017-01-3416) in [21/18 – popr.](http://www.uradni-list.si/1/objava.jsp?sop=2018-21-0943) v nadaljevanju: ZFO), 17. člena Statuta Mestne občine Slovenj Gradec (Ur. list RS, št. 91/2020-UPB-3) in 83. člena Poslovnika Občinskega sveta Mestne občine Slovenj Gradec (Uradni list RS, št. 87/15 – upb2).

**PREDLOG SKLEPA št. 1:** Mestni svet Mestne občine Slovenj Gradec sprejme »Odlok o prenehanju veljavnosti Odloka o ustanovitvi organa skupne občinske uprave – Medobčinski inšpektorat Koroške«, v predloženem besedilu.

**PREDLOG SKLEPA št. 2**: Mestni svet Mestne občine Slovenj Gradec soglaša, da se »Odlok o prenehanju veljavnosti Odloka o ustanovitvi organa skupne občinske uprave – Medobčinski inšpektorat Koroške«, sprejme po skrajšanem postopku.

**PREDLOG SKLEPA št. 3**: Mestni svet Mestne občine Slovenj Gradec sprejme predlog Odloka o prenehanju veljavnosti Odloka o ustanovitvi organa skupne občinske uprave – Medobčinski inšpektorat Koroške«.

**O b r a z l o ž i t e v:**

Z Odlokom o ustanovitvi organa skupne občinske uprave – Medobčinski inšpektorat Koroške (Uradni list RS, št. 58/2011, v nadaljevanju: odlok) se je ustanovil »Medobčinski inšpektorat Koroške« (v nadaljevanju: inšpektorat), kot organ skupne občinske uprave za izvrševanje nalog na področju inšpekcijskega nadzora, občin ustanoviteljic:

-Občine Dravograd, Trg 4. julija 7, 2370 Dravograd,  
-Občine Mežica, Trg Svobode 1, 2392 Mežica,  
-Občine Mislinja, Šolska cesta 34, 2382 Mislinja,  
-Občine Muta, Glavni trg 17, 2366 Muta,  
-Občine Podvelka, Podvelka 20, 2363 Podvelka,  
-Občine Prevalje, Trg 2 a, 2391 Prevalje,  
-Občine Radlje ob Dravi, Mariborska cesta 7, 2360 Radlje ob Dravi,  
-Občine Ravne na Koroškem, Gačnikova pot 5, 2390 Ravne na Koroškem,  
-Občine Ribnica na Pohorju, Ribnica na Pohorju 1, 2364 Ribnica na Pohorju ter  
-Občine Vuzenica, Mladinska ulica 1, 2367 Vuzenica,

-Občina Črna na Koroškem, Center 101, 2393 Črna na Koroškem in

-Mestna občina Slovenj Gradec, Šolska ulica 5, 2380 Slovenj Gradec.

Navedeni Odlok je ostal nespremenjen vse do trenutka, ko se sprejema prenehanje njegove veljavnosti. Razlog za to je sprememba Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.; v nadaljevanju ZFO-1C) v delu, ki se nanaša na področje skupnega opravljanja nalog občinske uprave in njeno financiranje. Skupna uprava lahko skladno z drugim odstavkom 26. člena ZFO-1C opravlja znatno več nalog kot do sedaj. Spremenjen je tudi odstotek sofinanciranja delovanja uprave, ki bi v veliko primerih pomenil njegovo znižanje z dosedanjih 50% na 30%. Občine, ustanoviteljice organa skupne občinske uprave - Medobčinskega inšpektorata Koroške, so posledično, ob sledenju najugodnejših pogojev delovanja in sofinanciranja organa, pristopile k spremembam na način, da sta se ustanovila dva organa skupnih občinskih uprav z večjim naborom nalog ter z možnostjo pridobitve večjega sofinanciranja s strani države v prihodnje.

Na podlagi 14. člena Odloka so Občine Črna na Koroškem, Mežica, Prevalje, Ravne na Koroškem, Muta, Radlje ob Dravi, Vuzenica, Podvelka, Ribnica na Pohorju, Mislinja in Mestna občina Slovenj Gradec, podale soglasje k ukinitvi organa skupne občinske uprave - Medobčinski inšpektorat Koroške.

Mestna občina Slovenj Gradec, Občina Mislinja, Občina Vuzenica, Občina Muta, Občina Radlje ob Dravi, Občina Podvelka in občina Ribnica na Pohorju so ustanovile Skupni organ Koroške, katerega pristojnost je tudi opravljanje nalog inšpekcije.

14. člen Odloka določa, dalahko občine ustanoviteljice Inšpektorat ukinejo s soglasno odločitvijo z Odlokom o prenehanju veljavnosti Odloka o ustanovitvi organa skupne občinske uprave – Medobčinski inšpektorat Koroške. Odlok o prenehanju inšpektorata pa mora vsebovati obveznosti občin do javnih uslužbencev, zaposlenih v inšpektoratu, v skladu z zakonskimi določili, tem zaposlenim pa se ne sme poslabšati položaj glede na položaj, ki so ga imeli v Medobčinskem inšpektoratu Koroške.

Odlok o prenehanju veljavnosti Odloka o ustanovitvi organa skupne občinske uprave -Medobčinski inšpektorat Koroške v prvem odstavku 2. člena določa, da javne uslužbence (inšpektorje) prevzameta organa skupne občinske uprave, ki delujeta na območjih občin, na katerih deluje Medobčinski inšpektorat Koroške ter imata med svojimi nalogami in pristojnostmi določeno tudi izvajanje nalog inšpekcijskega nadzorstva.

Omenjena organa skupne občinske uprave sta Skupni organ Koroške,  s sedežem v Mestni občini Slovenj Gradec (ustanovljen z Odlokom o ustanovitvi organa skupne občinske uprave »Skupni organ Koroške« (Uradni list RS, št. 47/19)), ki prevzame enega inšpektorja Medobčinskega inšpektorata Koroške ter Organ skupne občinske uprave Medobčinska uprava občin Mežiške doline in Občine Dravograd, s sedežem v Občini Ravne na Koroškem (ustanovljen z Odlokom o ustanovitvi organa skupne občinske uprave medobčinska uprava občin Mežiške doline in Občine Dravograd (Uradni list RS, št. 76/19, Uradno glasilo slovenskih občin, št. 55/19)), ki prevzame dva inšpektorja Medobčinskega inšpektorata Koroške.

Javnim uslužbencem - inšpektorjem se ne sme poslabšati položaj glede na položaj, ki so ga imeli v organu skupne občinske uprave - Medobčinski inšpektorat Koroške.

Izvajanje Inšpekcijskega nadzora se bo nadaljevalo v obeh omenjenih organih skupnih uprav, zato prevzem inšpektorjev nazaj na občine, kot to določa drugi odstavek 14. člena Odloka, ni smiseln, ampak se premestijo oz. razporedijo na organa skupnih občinskih uprav, s sedežem v Mestni občini Slovenj Gradec in s sedežem v Občini Ravne na Koroškem.

Pripravil:

Andrej Erjavec

Podsekretar za pravne naloge